Institut za poljoprivredu i turizam, Poreč

Natječajno povjerenstvo

Poreč, 2. veljače 2022.

Na temelju članka 9. Pravilnika o raspisivanju i provedbi javnih natječaja za zapošljavanje na radna mjesta Instituta za poljoprivredu i turizam, Natječajno povjerenstvo za provedbu javnog natječaja, koji je objavljen 14. siječnja 2022. u Narodnim Novinama br. 6/2022, za zapošljavanje višeg tehničara – 1 izvršitelj, na određeno vrijeme, do povratka privremeno odsutne zaposlenice, na puno radno vrijeme, uz probni rad u trajanju od 1 mjeseca (**točka 4. Natječaja**), daje slijedeću

**OBAVIJEST KANDIDATIMA**

**O DANU ODRŽAVANJA I NAČINU PROVEDBE**

**POSTUPKA TESTIRANJA**

1. Testiranje i razgovor s kandidatima koji su podnijeli pravodobne, potpune i uredne prijave te ispunjavaju formalne uvjete objavljene u javnom natječaju, za radno mjesto višeg tehničara na određeno vrijeme održat će se dana

7. veljače 2022. u 9:00 sati u Sali za sastanke Instituta za poljoprivredu i turizam u Poreču.

1. Osobe koje ne ispunjavaju formalne uvjete ili nisu podnijele pravovremene, potpune i uredne prijave na natječaj, ne smatraju se kandidatima i bit će o tome pisano obaviještene (putem e-maila). Za kandidata koji ne pristupi testiranju, smatrat će se da je povukao prijavu na javni natječaj.
2. Kandidati su dužni predočiti važeću osobnu iskaznicu, a napominje se da sami snose troškove dolaska na testiranje. Prilikom ulaska u zgradu Instituta kandidati su dužni predočiti važeću EU COVID potvrdu ili druge odgovarajuće dokaze o cijepljenju, preboljenju ili testiranju.
3. Testiranje kandidata sastoji se od provjere znanja, sposobnosti i vještina bitnih za obavljanje poslova radnog mjesta (pisani test) te intervjua s Natječajnim povjerenstvom za provedbu natječaja koji će se održati isti dan. Testiranju mogu samo pristupiti kandidati koji dođu u zakazano vrijeme.
4. Izvori za pripremanje kandidata/kandidatkinja za testiranje su:

* Zakon o vinu NN 32/2019 (<https://narodne-novine.nn.hr/clanci/sluzbeni/2019_03_32_641.html>)
* OIV, Compendium of International Methods of Analysis of Wines and Musts (<https://www.oiv.int/en/technical-standards-and-documents/methods-of-analysis/compendium-of-international-methods-of-analysis-of-wines-and-musts>) (poznavanje metoda analize vina koje se obavljaju u službenom prometu u RH)
* Sadržaj web stranice Instituta za poljoprivredu i turizam sa sadržajima na pripadajućim poveznicama vezan uz akreditirane laboratorije Instituta (<http://www.iptpo.hr/index.php?lang=hr>)

1. Pisani dio testiranja trajat će 45 minuta. Kandidati su dužni pridržavati se utvrđenog vremena i rasporeda testiranja. Za vrijeme pisane provjere znanja i sposobnosti kandidati se ne smiju koristiti literaturom i zabilješkama, ne smiju napuštati prostoriju u kojoj se obavlja testiranje, ne smiju razgovarati s ostalim kandidatima ili na drugi način remetiti mir i red i ne smiju se koristiti mobitelima ili drugim komunikacijskim uređajima. Kandidati su dužni imati kemijsku olovku i zaštitnu masku. Prilikom ulaska Kandidati koji bi se ponašali neprimjereno ili bi prekršili jedno od naprijed navedenih pravila bit će udaljeni s testiranja i njihov rezultat i rad Povjerenstvo neće bodovati.
2. Za pisanu provjeru znanja kandidatima se dodjeljuje broj bodova od 0 do 20. Smatra se da su kandidati zadovoljili na testiranju ako su dobili najmanje 10 bodova i oni mogu pristupiti razgovoru s Povjerenstvom (intervju) koji se boduje od 0 do 10 bodova (ukupno mogućih 30 bodova). Povjerenstvo će kroz razgovor s kandidatima utvrditi interese, profesionalne ciljeve i motivaciju kandidata za rad.
3. Nakon provedbe testiranja i intervjua Povjerenstvo utvrđuje rang listu kandidata prema obaveznim uvjetima natječaja te ukupnom broju bodova ostvarenih na testiranju i intervjuu. Povjerenstvo dostavlja Ravnatelju izvješće o provedenom postupku koji potpisuju svi članovi komisije. Uz izvješće se prilaže i rang lista kandidata prema ukupnom broju ostvarenih bodova.
4. Ravnatelj Instituta donosi odluku o izboru kandidata koja će biti objavljena na web-stranici Instituta: [www.iptpo.hr](http://www.iptpo.hr). Ako prijavljeni pristupnici ne zadovolje na testiranju, ravnatelj Instituta će obustaviti postupak po ovom natječaju. Institut zadržava pravo, djelomično ili u cijelosti, poništiti natječaj i zadržava pravo ne donijeti odluku o odabiru bez posebnog obrazloženja.

INSTITUT ZA POLJOPRIVREDU I TURIZAM

NATJEČAJNO POVJERENSTVO